നീറ്റ് പരീക്ഷ പേടി സേലത്ത് 19കാരന് ആത്മഹത്യ ചെയ്ത നിലയില് സേലം: നീറ്റ് പരീക്ഷക്ക് തയാറെടുത്തിരുന്ന 19കാരന് ആത്മഹത്യചെയ്ത നിലയില്. സേലം മേട്ടൂരിന് സമീപം കൂഴയ്യൂര് സ്വദേശിയായ എസ്. ധനുഷാണ് മരിച്ചത്. ഞായറാഴ്ച പരീക്ഷ നടക്കാനിരിക്കേയാണ് മരണം.പരീക്ഷയില് വിജയിക്കില്ലെന്ന പേടി ധനുഷിനുണ്ടായിരുന്നതായി കുടുംബം പറയുന്നു. കിടപ്പമുറിയില്നിന്നാണ് ധനുഷിന്റെ മൃതദേഹം ലഭിച്ചത്. മൃതദേഹം പോസ്റ്റ്മോര്ട്ടത്തിനായി പൊലീസിന്റെ നേതൃത്വത്തില് സര്ക്കാര് ആശുപത്രിയിലേക്ക് മാറ്റി. സംഭവത്തില് പൊലീസ് കേസ് രജിസ്റ്റര് ചെയ്തിട്ടുണ്ട്. നേരത്തേ രണ്ടുതവണ ധനുഷ് നീറ്റ് എഴുതിയിരുന്നു. എന്നാല് മെഡിക്കല് പ്രവേശനം ലഭിച്ചില്ല. തുടര്ന്ന് മൂന്നാംതവണയും പരീക്ഷക്കായി അപേക്ഷിച്ചിരുന്നു. മേച്ചേരി എന്ജിനീയറിങ് കോളജായിരുന്നു പരീക്ഷ സെന്റര്. രണ്ടുതവണ പരീക്ഷ എഴുതി പ്രവേശനം ലഭിക്കാതിരുന്നതോടെ ധനുഷിന് ഇത്തവണ വിജയിക്കുേമാ എന്ന പേടിയുണ്ടായിരുന്നുവെന്ന് പൊലീസ് പറഞ്ഞു. ധനുഷ് മാസങ്ങളായി പരീക്ഷക്ക് കഠിനമായി പരിശ്രമിച്ചിരുന്നതായും പരീക്ഷ അടുത്തതോടെ പേടിയുണ്ടായിരുന്നതായും ധനുഷിന്റെ സുഹൃത്തും ബന്ധുവുമായ നിഷാന്ത് പറഞ്ഞു.